TADBIRKORLIK FAOLIYATINI AMALGA OShIRIShDA RUXSATNOMALAR OLISh TARTIBOTLARINI TAKOMILLAShTIRISh VA SODDALAShTIRISh TO‘G‘RISIDA

Tadbirkorlikni yanada rivojlantirish uchun qulay shart-sharoitlar yaratish, tadbirkorlik faoliyatini amalga oshirishda ruxsatnomalar olish tartibotlarini takomillashtirish va soddalashtirish maqsadida Vazirlar Mahkamasi qaror qiladi: 
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
 2. Vazirliklar va idoralar bir oy muddatda idoraviy normativ-huquqiy hujjatlar ushbu qarorga muvofiqlashtirilishini ta’minlasinlar. 
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin. 
 1. Vazirlar Mahkamasining 2004-yil 6-iyuldagi 318-son qarori (O‘zbekiston Respublikasi QT, 2004-y., 7-son, 63-modda) bilan tasdiqlangan Mahsulotlarni sertifikatlashtirish tartibi to‘g‘risidagi nizomda: 
 a) 7-bandning uchinchi xatboshidagi “qo‘shimcha ravishda” so‘zlari chiqarib tashlansin; 
 b) 8-bandda: 
 ikkinchi xatboshi quyidagi tahrirda bayon qilinsin: 
 “O‘zbekiston Respublikasi Sog‘liqni saqlash vazirligi tomonidan ruxsatnoma berish uch ish kunidan ortiq bo‘lmagan muddatda amalga oshiriladi. Laboratoriya sinovlarini o‘tkazish xarajatlarini qoplash uchun O‘zbekiston Respublikasi Sog‘liqni saqlash vazirligi tomonidan belgilanadigan va O‘zbekiston Respublikasi Moliya vazirligida deklaratsiyalangan tariflar bo‘yicha, biroq bir turdagi mahsulot bo‘yicha eng kam oylik ish haqining besh baravaridan ortiq bo‘lmagan summada to‘lov undiriladi”; 
 quyidagi mazmundagi xatboshi qo‘shilsin: 
 “O‘z faoliyatini qishloq joylarda amalga oshirayotgan tadbirkorlik subyektlari tomonidan ishlab chiqarilayotgan mahsulotlarni sinovdan o‘tkazishda to‘lov bir turdagi mahsulot bo‘yicha eng kam oylik ish haqining uch baravaridan ortiq bo‘lmagan summada undiriladi”; 
 v) 9-bandning birinchi jumlasiga “ishlab chiqarish obyektini” so‘zlaridan keyin “saqlash shart-sharoitlarini” so‘zlari qo‘shilsin; 
 g) 11-band quyidagi tahrirda bayon qilinsin: 
 “11. Veterinariya va fitosanitariya xulosalari olinishi hisobga olingan holda gigiyenik sertifikatni rasmiylashtirish va berish muddati tegishli sinov metodlari uchun normativ hujjatlarda nazarda tutilgan muddatlarga qarab belgilanadi”; 
 d) 12-bandda:
 “eng kam oylik ish haqining 10 baravaridan” so‘zlari “bir turdagi mahsulot bo‘yicha eng kam oylik ish haqining besh baravaridan” so‘zlari bilan almashtirilsin; 
 quyidagi mazmundagi xatboshi qo‘shilsin:
 “O‘z faoliyatini qishloq joylarda amalga oshirayotgan tadbirkorlik subyektlariga gigiyenik sertifikat berishda to‘lov bir turdagi mahsulot bo‘yicha eng kam oylik ish haqining uch baravaridan ortiq bo‘lmagan summada undiriladi”; 
 e) 14-bandning ikkinchi xatboshi quyidagi tahrirda bayon qilinsin: 
 “Chetdan olib kelinayotgan mahsulotga gigiyenik sertifikat mahsulotning yaroqlilik davriga, yaroqlilik muddatiga ega bo‘lmagan mahsulotga esa — muddati ko‘rsatilmasdan beriladi”.